**NÁRODNÁ RADA SLOVENSKEJ REPUBLIKY**

**IX.** **volebné obdobie**

**NÁVRH**

**ZÁKON**

z ... 2024,

**ktorým sa mení a dopĺňa zákon č. 300/2005 Z. z. Trestný zákon v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona č. 334/2012 Z. z., zákona č. 428/2012 Z. z., zákona č. 428/2012 Z. z., zákona č. 189/2013 Z. z., zákona č. 204/2013 Z. z., zákona č. 1/2014 Z. z., zákona č. 260/2014 Z. z., zákona č. 73/2015 Z. z., zákona č. 78/2015 Z. z., zákona č. 87/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 264/2017 Z. z., zákona č. 274/2017 Z. z., zákona č. 161/2018 Z. z., zákona č. 321/2018 Z. z., zákona č. 35/2019 Z. z., zákona č. 38/2019 Z. z., zákona č. 214/2019 Z. z., zákona č. 420/2019 Z. z., zákona č. 474/2019 Z. z., zákona č. 288/2020 Z. z., zákona č. 312/2020 Z. z., zákona č. 236/2021 Z. z., zákona č. 357/2021 Z. z, zákona č. 105/2022 Z. z, zákona č. 111/2022 Z. z., zákona č. 117/2023 Z. z., zákona č. 402/2023 Z. z. a zákona č. 47/2024 Z. z. sa mení a dopĺňa takto:

1. V § 30 ods. 2 sa za slová „sexuálneho násilia podľa § 200,” dopĺňajú slová „sexuálneho obťažovania podľa § 200a”.
2. V § 47 ods. 2 sa za slová „sexuálneho násilia podľa § 200,” dopĺňajú slová „sexuálneho obťažovania podľa § 200a”.
3. V § 61 ods. 4 sa za slová „sexuálneho násilia” sa za slová „sexuálneho násilia podľa § 200,” dopĺňajú slová „sexuálneho obťažovania podľa § 200a”.
4. V § 87 ods. 5 sa za slová „sexuálneho násilia” sa za slová „sexuálneho násilia podľa § 200,” dopĺňajú slová „sexuálneho obťažovania podľa § 200a”.
5. V § 88 sa za slová „podnecovania k národnostnej, rasovej” vkladá čiarka a slová „etnickej a rodovej nenávisti”.
6. V § 91 sa za slová „podnecovania k národnostnej, rasovej” vkladá čiarka a slová „etnickej a rodovej nenávisti”.
7. V § 120 ods. 2 sa za slová „podnecovania k národnostnej, rasovej” vkladá čiarka a slová „etnickej a rodovej nenávisti”.
8. V § 127 ods. 5 sa za slová „sexuálneho násilia” sa za slová „sexuálneho násilia podľa § 200,” dopĺňajú slová „sexuálneho obťažovania podľa § 200a”.
9. V § 140a sa za slová „podnecovania k národnostnej, rasovej” vkladá čiarka a slová „etnickej a rodovej nenávisti”.
10. V § 140 písm. e), sa za slová “sexuálnu orientáciu” dopĺňajú slová “rodovú identitu”.
11. § 208 ods. 1 písm. a) nahrádza znie:
12. “bitím, kopaním, údermi, spôsobením rán a popálenín rôzneho druhu, ponižovaním, pohŕdavým zaobchádzaním, neustálym sledovaním, kontrolou alebo monitorovaním jej každodenných aktivít, vyhrážaním, vyvolávaním strachu alebo stresu, násilnou izoláciou, citovým vydieraním alebo iným správaním, ktoré ohrozuje jej fyzické alebo psychické zdravie alebo obmedzuje jej bezpečnosť a slobodu.“
13. Za § 200 sa vkladá § 200a, ktorý vrátane nadpisu znie:

„§ 200a

Sexuálne obťažovanie

1. Kto nežiaducim verbálnym, neverbálnym alebo fyzickým správaním sexuálneho charakteru s úmyslom alebo následkom zasiahne do slobody alebo ľudskej dôstojnosti inej osoby, vytvárajúc zastrašujúce, nepriateľské, ponižujúce, zneúcťujúce alebo urážlivé prostredie, potrestá sa odňatím slobody na jeden rok.
2. Odňatím slobody na dva až štyri roky sa páchateľ potrestá, ak spácha čin uvedený v odseku 1

a) na chránenej osobe

b) z osobitného motívu

c) spoločným konaním najmenej dvoch osôb.“

1. V § 360a ods. 1 sa vypúšťajú slová „dlhodobo“, „dôvodnú“ a  „podstatným spôsobom“.
2. V § 360a ods. 1 sa za slová „kvalitu jeho života“ vkladá čiarka a slová „alebo zasiahne do jeho slobody alebo ľudskej dôstojnosti, vytvárajúc zastrašujúce prostredie.“
3. V § 360a ods. 1 sa vypúšťa slovo “alebo”.

1. V § 360a ods. 1 sa za písmeno d) sa vkladá nové písmeno e), ktoré znie: „využije krádež alebo monitorovanie komunikačných služieb, počítačového systému alebo počítačovej sieti inej osoby na získavanie informácii o jej pohybe, polohe a ďalších informácií s cieľom sledovať, kontrolovať alebo monitorovať jeho každodenné aktivity, alebo“.

 Doterajšie písmeno e) sa označuje ako písmeno f).

1. § 360b vrátane nadpisu znie:

“§ 360b Nebezpečné elektronické obťažovanie

1. Kto úmyselne prostredníctvom elektronickej komunikačnej služby, počítačového systému alebo počítačovej siete podstatným spôsobom zhorší kvalitu života iného, zasiahne do jeho slobody alebo ľudskej dôstojnosti, vytvárajúc zastrašujúce, nepriateľské, ponižujúce, zneúcťujúce alebo urážlivé prostredie, tým, že
2. ho ponižuje, zastrašuje, posiela mu nevyžiadanú komunikáciu alebo komunikáciu rovnakého alebo podobného nežiaduceho obsahu, neoprávnene koná v jeho mene alebo inak obťažuje, alebo
3. neoprávnene vytvorí, zverejní alebo inak sprístupní tretej osobe obrazový, zvukový alebo obrazovo-zvukový záznam osobnej povahy, spôsobilý ohroziť jeho vážnosť alebo privodiť mu inú ujmu na právach, alebo
4. iniciuje konanie s tretími stranami nasmerované voči inej osobe sprístupnením ohrozujúceho alebo urážlivého materiálu veľkému počtu koncových používateľov prostredníctvom informačných a komunikačných technológií, ktorého následkom je spôsobenie duševnej ujmy napadnutej osobe, alebo
5. sa zúčastní s tretími stranami na útokoch uvedených v písmene c)

potrestá sa odňatím slobody až na tri roky.

(2) Odňatím slobody na jeden rok až štyri roky sa páchateľ potrestá, ak spácha čin uvedený v odseku 1

1. na chránenej osobe, alebo
2. z osobitného motívu.

(3) Odňatím slobody na dva roky až šesť rokov sa páchateľ potrestá, ak spácha čin uvedený v odseku a spôsobí ním značnú škodu.”.

1. V § 423 ods. 1 písm. b), sa za slová “farbu pleti” dopĺňajú slová “rodovú identitu, pohlavie, sexuálnu orientáciu”.
2. § 424 vrátane nadpisu znie:

„§ 424

Podnecovanie k národnostnej, rasovej, etnickej a rodovej nenávisti

1. Kto verejne alebo využitím elektronických komunikačných služieb, počítačového systému alebo počítačovej sieti podnecuje k násiliu alebo nenávisti voči skupine osôb alebo jednotlivcovi pre ich skutočnú alebo domnelú príslušnosť k niektorej rase, národu, národnosti, etnickej skupine, pre ich skutočný alebo domnelý pôvod, farbu pleti, rod, rodovú identitu, pohlavie, sexuálnu orientáciu, náboženské vyznanie alebo preto, že sú bez vyznania, alebo verejne podnecuje k obmedzovaniu ich práv a slobôd, potrestá sa odňatím slobody až na tri roky.
2. Rovnako ako v odseku 1 sa potrestá, kto sa spolčí alebo zhromaždí na spáchanie činu uvedeného v odseku 1.
3. Odňatím slobody na dva roky až šesť rokov sa páchateľ potrestá, ak spácha čin uvedený v odseku 1 alebo 2

a) z osobitného motívu,

b) ako verejný činiteľ,

c) ako člen extrémistickej skupiny, alebo

d) za krízovej situácie.”.

**Čl. II**

Tento zákon nadobúda účinnosť 1. septembra 2024.